**Република Србија**

**Национални савет за културу**

**Београд, Влајковићева 3**

**Броj:06-00-5/2015-01**

**Датум: 9. октобар 2015.**

**ДС**

**З А П И С Н И К**

**СА 40. РЕДОВНЕ СЕДНИЦЕ НАЦИОНАЛНОГ САВЕТА ЗА КУЛТУРУ КОЈА ЈЕ ОДРЖАНА 9. ОКТОБРА 2015. ГОДИНЕ**

Састављен дана 9.октобра 2015. године, у згради Народне скупштине Републике Србије, Београд, Краља Милана број 14, у Плавом салону, на Четрдесетој редовној седници Националног савета за културу (у даљем тексту: Савет).

Започето у 13.05 часова.

Присутни:

1. Милета Продановић, председник Савета

2. Душко Паунковић, члан

3. Мирослав Могоровић, члан

4. Марина Нешковић, члан

5. Ивана Стефановић, члан

6. Слободан Вујовић, члан

7. Дејан Стојановић, секретар

Свој изостанак са данашње седнице оправдали су чланови: Миро Вуксановић, Душан Ковачевић, Милица Тодоровић, Александар Денић, Егон Савин, Карољ Вичек, Горан Паскаљевић, Жарко Драгојевић и Душан Оташевић .

Милета Продановић, председник Савета, поздравља присутне чланове и обавештава присутне да се данашња седница тонски снима, а да ће транскрипт бити достављен члановима Савета и предлаже да се данашња седница одржи без обзира на чињеницу да седници присуствује само шест чланова Савета и да нема кворума за одлучивање.

Председникпредлаже за данашњу седницу следећи

**ДНЕВНИ РЕД**

1. Усвајање записника са Тридесетдевете редовне седнице Савета;

2. Остваривање закључака са претходне седнице;

3. Разматрање Предлога закона о изменама и допунама Закона о култури;

4. Разматрање законских решења из других области која имају негативан утицај на све делатности у култури;

5. Доношење шестомесечног плана рада;

6. Дописи упућени Савету;

7. Припрема наредне седнице;

8. Разно

Предлог Дневног реда је једногласно усвојен.

**Тачка 1.**

На Записник са Тридесетдевете седнице Савета није било примедби од стране присутних чланова. Имајући у виду чињеницу да нема кворума за доношење одлука Записник није усвојен.

**Тачка 2.**

Председник Савета је у оквиру ове тачке Дневног реда обавестио присутне чланове да је покушао да контактира Весну Марјановић, председавајућу Одбора за културу и информисање Народне скупштине али да није успео јер се налазила ван земље. Присутни чланови су се сагласили да Извештај о раду Савета који је усвојен на претходној седници потребно упутити Одбору за културу и информисање ради разматрања. Предложено је да се истог дана када Одбор за културу и информисање разматра Извештај о раду Савета одржи и конференција за штампу како би јавност била упозната са проблемима који постоје у раду Савета.

**Тачка 3.**

Поводом треће тачке Дневног реда констатовано је да нема поузданих информација о томе када ће се Предлог закона о изменама и допунама Закона о култури наћи у скупштинској процедури.

Председник је предложио да се за следећу седницу Савета припреми коначан став Савета у вези текста Предлога закона о изменама и допунама Закона о култури.

Ивана Стефановић је констатовала да на сајту Министарства културе и информисања има пуно информација о току јавне расправе поводом поменутог Предлога закона али да није успела да пронађе ниједан документ у коме се помињу примедбе и сугестије Националног савета за културу.

Душко Паунковић је предложио да наредну седницу треба одржати што пре како се не би закаснило са упознавањем народних посланика са примедбама Савета.

Марина Нешковић је предложила да се чланови Савета изјасне и електронским путем у вези појединих питања које је потребно хитно решити а нема могућности да се одржи седница.

Предложено је да се следећа седница Савета одржи у среду 21. октобра са почетком у 13,00 сати.

**Тачка 4.**

Марина Нешковић је предложила да се ова тема разматра на следећој седници Савета јер је потребно време за добру припрему због своје обимности.

**Тачка 5.**

У оквиру ове тачке Дневног реда поново је актуелизовано питањекворума. Председник је обавестио присутне да Универзитет уметности има готов предлог за именовање члана Савета.

Председник Савета је предложио да се у наредном периоду на седницама разматрају следеће области културе:

1. Статус самосталних уметника - тренутно стање

2. Дигитализација у области културе

3. Стање у музејима у којима се врше радови на реконструкцији

4. Функционисање градских установа културе

5. ВД стање у менаџменту републичких и градских установа културе

6. Стање у позоришној делатности у Србији данас

Председник је упознао присутне чланове са информацијама објављеним у медијима поводом предлога зидања објеката на подручју Београдске тврђаве - Доњи град.

Марина Нешковић је упознала чланове Савета да је била у контакту са колегама из других установа из области заштите културне баштине и да нема званичних захтева у вези тог пројекта. Предложила је да се пре него се изда неко саопштење у вези овог питања упути једно писмо Министарству културе и информисања ради достављања информација.

Председник је предложио да Марина Нешковић састави допис који ће бити упућен Министарству културе и информисања у вези овог питања.

**Тачка 7.**

За Четрдесету седницу Савета предложен је следећи Дневни ред:

1. Усвајање записника са Четрдесете редовне седнице Савета;

2. Разматрање Предлога закона о изменама и допунама Закона о култури;

3. Разматрање законских решења из других области која имају негативан утицај на све делатности у култури;

4. Дописи упућени Савету;

5. Припрема наредне седнице;

6. Разно

Предложено је да се следећа седница Савета одржи 30. септембра.

Седница је завршена у 14.20 часова.

Записничар: Председник:

Дејан Стојановић Милета Продановић